Bolesť hlavy, ucha a oka po lete lietadlom.
Dobrý deň, leteli sme lietadlom a odvtedy ma bolí hlava. Niekedy viac, inokedy menej. Bolí ma aj ľavé ucho a niekedy aj oko. Toto sa mi ešte nestalo. Viete mi poradiť?
Dobrý deň.
Ďakujeme za Vašu otázku.
Tlak v hlave a závraty počas cesty lietadlom sa vyskytujú v dôsledku zmien tlaku v kabíne lietadla. Problém s vyrovnávaním tlaku v strednom uchu môže nastať pri pristávaní alebo vzlete
lietadla. Počas pristávania je tlak v strednom uchu nižší ako tlak v kabíne a Eustachova trubica sa prispôsobuje zmenám tlaku dilatáciou (rozšírením) alebo kontrakciou (stiahnutím). Ak tlak
nie je vyrovnávaný, tlačí na ušný bubienok a spôsobuje bolesť. Dané príznaky zvyčajne po pristátí spontánne ustúpia.
Nakoľko neuvádzate ako dlho máte popisované symptómy, pre vylúčenie iných príčin Vám odporúčam návštevu lekára.
Prajem Vám pekný deň.
S pozdravom
PharmDr. Patrícia Čečková